open-index/open-wikipedia-markdown huggingface dataset:
Sokol (vrch v Žiari)

**Sokol** () je druhý najvyšší vrch v pohorí Žiar. Leží nad obcou Ondrašová, približne  severozápadne od mesta Turčianske Teplice.

## Poloha
Nachádza sa v severnej časti pohoria, v geomorfologickom podcelku Sokol. Vrchol leží na území Žilinského kraja, na pomedzí okresov Martin a Turčianske Teplice a zasahuje na katastrálne územia obcí Kláštor pod Znievom, Ondrašová a Abramová. Nachádza sa v hlavnom hrebeni, nevedie naň však značená trasa.  

## Opis
Vrch, ktorý dáva meno najvyššej časti pohoria, je súčasťou hlavného hrebeňa. Ten vedie zo Znieva () cez najvyššie Chlieviská () na Závozy (). Juhovýchodným susedom je vrch Žiar (), južným Čierny diel (), západným vrch Baran (), severným Dutá skala () a severovýchodným Chlieviská. Celý masív vrátane vrchu Sokol patrí do povodia rieky Turiec; severozápadnú časť odvodňuje rieka Vríca, juhovýchodná odvádza vodu prítokmi potoka Polerieka. Najbližším sídlom je na východnom úpätí ležiaca Abramová, južne leží Brieštie a severozápadným smerom obec Vrícko. 

### Výhľady
Husto zalesnený hrebeň poskytuje minimálny rozhľad. Z lokalít s riedkym porastom sú pozorovateľné okolité vrchy pohoria a blízka Malá Fatra, miestami sa však na horizonte ukáže i Veľká Fatra, Kremnické vrchy, Vtáčnik a Strážovské vrchy.

## Prístup
Na vrchol nevedie značená turistická trasa, preto prístup na hrebeň je lesnými cestami a chodníkmi z blízkeho okolia. Najbližšie značené trasy vedú:

* po  značke (Cesta hrdinov SNP) cez vrch Závozy: 
** zo západu z Fačkovského cez Vrícke sedlo 
** od juhu z Vyšehradského sedla cez Hadvigu
* po  značke z Kláštora pod Znievom po vrchol Zniev

## Referencie

## Pozri aj
* Sokol (geomorfologický podcelok)
* Zoznam vrcholov v Žiari

## Externé odkazy
* Poloha na turistickej mape

Kategória:Vrchy v Žiari
Kategória:Tisícovky na Slovensku
Kategória:Vrchy v okrese Martin
Kategória:Vrchy v okrese Turčianske Teplice
Kategória:Kláštor pod Znievom
Kategória:Abramová
Kategória:Ondrašová
Protest

**Protest** sa vníma ako prejavenie nesúhlasu, pričom sa používajú ústne, alebo písomné prostriedky.

## Ústny protest
Ústne protesty sa považujú za najčastejšie používané formy protestu. Protestujúci dav používa na vyjadrenie nesúhlasu transparenty, pokriky a skandovanie.

## Písomný protest
Písomný protest môže vydať aj jedna osoba (napr.: petícia, sťažnosť). Takáto forma protestu sa používa väčšinou menšími organizáciami alebo jednotlivcami.

Kategória:Politika
Nové Zlatovce

**Nové Zlatovce** sú súčasť trenčianskej mestskej časti Západ (Trenčín). Rozkladajú sa v priestore ohraničenom Bratislavskou ulicou, riekou Váh a Brnianskou ulicou.

## Charakter mestskej časti
Nové Zlatovce tvoria najmä priemyselné areály a prevádzky. V bytovej otázke prevláda individuálna rodinná zástavba, jediným sídliskom je Kvetná na severovýchodnom okraji mestskej časti. Na juhu je mestská časť ohraničená Váhom, popri ktorom vedie ochranná hrádza často využívaná na šport (súčasťou je aj bežecká trať) a dopravu pre peších a cyklistov do iných častí mesta.

## Politika
Keďže Trenčín nemá miestne úrady, ako Košice a Bratislava, spadá mestská časť pod Výbor mestskej časti Západ, ktorá má v mestskom zastupiteľstve 4 poslancov.

## Školstvo
V Nových Zlatovciach sídlia nasledovné školy a školské zariadenia:
* ZŠ Veľkomoravská 
* Osemročné športové gymnázium
* Súkromné gymnázium Futurum
* Stredná umelecká škola Trenčín
* Spojená škola stavebná
* Stredná odborná škola podnikania 
* Dopravná akadémia
* Špeciálna základná škola internátna
* Školský internát, Školská 6

## Priemysel
V mestskej časti sídli mnoho podnikov a závodov, ktoré sú umiestnené v bývalých podnikoch ako napríklad OZETA, KARA a pod.

Depo má na Zlatovskej ulici SAD Trenčín, ktorá zabezpečuje MHD v Trenčíne a Novom Meste nad Váhom a taktiež prímestskú a diaľkovú dopravu v Trenčianskom kraji.

## Doprava
Dopravu v mestskej časti zabezpečuje prieťah štátnej cesty I/61, diaľničný privádzač z D1, ktorý pokračuje po západnom okraji mestskej časti ako juhovýchodný obchvat mesta Trenčín a miestne komunikácie. Sieť liniek MHD je pomerne rozvinutá, časť obsahujú linky 5, 6, 7, 13, 17, 27 a 31.

## Občianska vybavenosť
V Nových Zlatovciach je dobrá občianska vybavenosť, nachádza sa tu obchodné stredisko ("Úspech"), zdravotné strediská, pobočky bánk, predajne odevov, obuvi, kvetinárstva, potravinové predajne, zelovoc, cukráreň a mnohé iné služby. Sídlo tu má aj OO PZ a Kriminálna polícia Trenčín.

Kategória:Trenčín
Sexshop

thumb|Sexshop Beate Uhse v Hamburgu

**Sexshop** alebo **erotický obchod** je označenie obchodu s erotickými pomôckami, pornografiou, erotickou bielizňou, erotickou literatúrou, antikoncepčnými pomôckami ( prezervatív) atď. Eufemisticky sú označované ako "obchody pre dospelých". Vo väčšine štátov je prevádzka sexshopov upravená zákonom, ktorý zakazuje prístup maloletým osobám. Niektoré štáty regulujú tovar, ktorý sexshopy predávajú. Ide predovšetkým o moslimské krajiny a niektoré federálne štáty USA.

Prvý sexshop na svete otvorila v roku 1962 spoločnosť Beate Uhse v meste Flensburg v Nemecku pod názvom "Špeciálna predajňa pre manželskú hygienu".

Erotické pomôcky je možné zakúpiť aj v online sexshopoch na internete, čo poskytuje určitú mieru anonymity bez priameho kontaktu s predavačmi.


Obrázok:Sex shops (Paris)-01.jpg|Sexshop v Paríži
Obrázok:Ehehygiene-Geschäft (Bamberg)-01.jpg|Sexshop v Bambergu, ktorý funguje od roku 1970
Obrázok:Sex shop (Amsterdam)-01.jpg|Sexshop v Amsterdame
|Sexshopy v Thajsku
Obrázok:Shinjuku_sex_shop_dsc04912.jpg|Sexshop v Japonsku


## Literatúra
*

## Iné projekty

Kategória:Erotické pomôcky
Kategória:Sex
Tomáš Ďubek

**Tomáš Ďubek** (* 22. január 1987, Zvolen) je profesionálny slovenský futbalista, hrajúci za slovenský klub FC ViOn Zlaté Moravce.

## Klubová kariéra
Svoju futbalovú kariéru začal v MFK Lokomotíva Zvolen. V roku 2002 prestúpil ešte ako dorastenec do MFK Ružomberok, kde sa prepracoval až do prvého mužstva a neskôr prevzal kapitánsku pásku. V sezóne 2012/13 bol vyhlásený najlepším hráčom 1. slovenskej ligy. V lete 2014 v tíme predčasne skončil.

8. júla 2014 prestúpil po dlhších rokovaniach do FC Slovan Liberec. Prvý súťažný zápas absolvoval 17. júla v 2. predkole Európskej ligy UEFA 2014/2015 proti MFK Košice (výhra 1:0). Po faule na neho bol nariadený v 83. minúte pokutový kop, ktorý premenil Marek Jarolím. V domácej odvete 24. júla sa premiérovo zapísal do streleckej listiny, Liberec zvíťazil 3:0 a postúpil do 3. predkola proti FC Astra Giurgiu, kde bol vyradený.

V Liberci strávil len jednu sezónu a v júni 2015 sa vrátil do MFK Ružomberok.

Po dvojročnom pôsobení v Ružomberku prestúpil do maďarského tímu Zalaegerszegi TE, odkiaľ o rok neskôr odišiel do Zlatých Moraviec.

## Reprezentačná kariéra
V marci 2013 figuroval v širšej nominácii slovenského národného tímu pre kvalifikačný zápas s Litvou (22. marca) a priateľský zápas so Švédskom (26. marca, oba zápasy mali dejiska v Žiline na štadióne Pod Dubňom). Do žiadneho zápasu však nezasiahol. Svoj debut v reprezentačnom A-mužstve absolvoval 7. júna 2013 proti Lichtenštajnsku, išlo o kvalifikačný zápas na MS 2014 (remíza 1:1).

## Referencie

## Externé odkazy
* MFK Ružomberok - profil hráča
* Tomáš Ďubek na futbalnet.sk
* Profil hráča na transfermarkt.com 
* Profil hráča na National Football Teams.com 

Kategória:Slovenskí futbalisti
Kategória:Futbaloví stredopoliari
Kategória:Hráči MFK Ružomberok
Kategória:Hráči FC Slovan Liberec
Kategória:Osobnosti zo Zvolena
Kategória:Hráči Zalaegerszegi TE
Kategória:Hráči FC ViOn Zlaté Moravce
Hank Snow

**Hank Snow**, vlastným menom **Clarence Eugene Snow**, (* 9. máj 1914, Brooklyn, Nové Škótsko, Kanada – † 20. december 1999, Madison, Tennessee, USA) bol jeden z najznámejších amerických country spevákov.

## Životopis
Snow mal pohnuté detstvo. Rodičia sa mu rozviedli keď mal 8 rokov, u starých rodičov dlho nevydržal a v 12-tich utiekol z domova od matky kvôli nevlastnému otcovi. Namiesto školy sa potom živil ako plavčík. V 16 rokoch mal už svoju prvú gitaru, s ktorou vystupoval. Výrazne ho vtedy ovplyvnil štýl prvej veľkej country hviezdy Jimmieho Rodgersa, po ktorom neskôr pomenoval aj svojho prvého syna.

V roku 1933 mal už Snow každý týždeň vyhradenú štvrťhodinu na rozhlasovej stanici v Halifaxe. O tri roky neskôr podpísal zmluvu pre vydavateľskú firmu RCA-Victor, u ktorej vydržal rekordných 47 rokov a nahral viac ako 100 albumov. V 30. a 40. rokoch často vystupoval pod rôznymi menami (Hank The Yodelling Ranger, Clarance Snow and His Guitar, The Singing Ranger), kým prešiel k jednoduchému Hank Snow.

Do USA prišiel Snow koncertovať po prvýkrát v roku 1945 v rámci Whiling Jamboree v Západnej Virgínii. Vydavateľská firma sa však zdráhala jeho album v USA vydať, kým tu nedosiahne väčší úspech koncertovaním. Výrazný krok týmto smerom urobil, keď ho Ernest Tubbsa pozval na vystúpenie do Grand Ole Opry, kde Snow neskôr vystupoval 46 rokov. Prvýkrát sa tak stalo v roku 1950, keď bol Snow už 21 týždňov na čele country hitparády s piesňou *Im Moving On*. Pieseň mala základy u prvých hviezd country hudby, ale zároveň sa v nej zreteľne prejavovala invencia Hanka Snowa.

Uvedenou piesňou začalo približne päťročné obdobie, počas ktorého mal Snow v prvej desiatke americkej country hitparády postupne 24 rôznych piesní. V roku 1954 mal výraznú zásluhu na tom, že v Grand Ole Opry vystúpil začínajúci Elvis Presley, ale bol sklamaný, že u country nezostal natrvalo. Snow so svojou hudbou prenikol aj mimo americký kontinent do Európy, Ázie i Austrálie, čo sa predtým žiadnemu country spevákovi v takej miere nepodarilo.

V roku 1958 Snow získal americké občianstvo a naďalej bol veľmi aktívny v koncertnej i nahrávacej činnosti. Naposledy dosiahol na vrchol hitparády s piesňou *Hello Love* z rovnomenného albumu v roku 1974. So začiatkom ďalšieho desaťročia sa ho zbavila nahrávacia spoločnosť, ale Snow naďalej koncertoval aj cez zdravotné problémy, ktoré prišli v rokoch deväťdesiatych. Veľa času tiež venoval nadácii, ktorú založil pre týrané deti.

Posmrtne bola 20. septembra 2000 odhalená v Ryman auditóriu v Nashville bronzová socha Hanka Snowa v nadživotnej veľkosti od Billa Rainsa.

## Diskografia

### Albumy

### Single

## Zdroj

## Externé odkazy
* Ofciálna stránka

Kategória:Country speváci USA
Kategória:Skladatelia modernej hudby USA
Kategória:Speváci-skladatelia USA
Kategória:Kanadskí country speváci
Kategória:Kanadskí skladatelia modernej hudby
Kategória:Kanadskí speváci-skladatelia
Kategória:Osobnosti z Nového Škótska
Kategória:Osobnosti USA kanadského pôvodu
Kategória:Naturalizované osobnosti USA
Vitória (Brazília)

**Vitória** je mesto a obec (município) vo východnej Brazílii a je hlavným mestom štátu Espírito Santo. Obec mala v roku 2010 približne 330 000 obyvateľov, z toho dve tretiny žijú v centrálnej časti a jedna tretina v severnej časti Goiabeiras, kde sa nachádza aj najväčšie letisko štátu. Aglomerácia mesta má zhruba 1,7 milióna obyvateľov.

Vitória bola založená v roku 1551 a odvtedy fungovala ako hlavné mesto štátu Espírito Santo. Mesto je položené na ostrove v bezprostrednej blízkosti Atlantického oceánu. S pevninou ho spája šesť mostov. 

## Zaujímavosti
Štúdia OSN z roku 1998 zaradila Vitóriu na štvrté miesto medzi brazílskymi mestami v úrovni vzdelávania, zdravotníctva a sociálneho zabezpečenia.

## Partnerské mestá
*  Cascais, Portugalsko, 1986
*  Ču-chaj, Čína, 2008
*  Darmstadt, Nemecko
*  Dunkerque, Francúzsko, 2005
*  Havana, Kuba
*  Jen-tchaj, Čína
*  Mantova, Taliansko
*  Miami, Florida, USA, 1997
*  Óita, Japonsko
*  Vitoria-Gasteiz, Španielsko

## Referencie

## Iné projekty

## Externé odkazy
* Oficiálna stránka

## Zdroj

Kategória:Mestá v Brazílii
Kategória:Sídla v Espírito Santo
Suchy Grunt (Malopoľské vojvodstvo)

**Suchy Grunt** je dedina v Poľsku. Nachádza sa v Malopoľskom vojvodstve, v powiecie dąbrowskim.

V rokoch 1975 - 1998 patrila k vojvodstvu tarnowskiemu.

Kategória:Dediny v Poľsku
Teresina

**Teresina** je mesto a obec (municípia) v severovýchodnej Brazílii a je hlavným mestom štátu Piauí. Leží pri rieke Parnaíba a je jediným hlavným mestom severovýchodného regiónu, ktorý leží vo vnútrozemí. Mesto bolo založené v roku 1852 ako Vila Nova do Poti, podľa Poti, prítoku rieky Parnaíba. Na druhej strane rieky Parnaíba leží Timon, tretie najväčšie mesto štátu  Maranhão.

## Infraštruktúra
### Letisko
V meste sa nachádza letisko *Teresina/Senador Petrônio Portella*. Otvorené bolo 30. septembra 1967 a od roku 1975 bolo prevádzkované firmou Infraero. Leží približne 4 km od mesta. 

### Metro
Metro bolo otvorené 15. augusta 1989 a je to jedno z najkrajších a najmodernejších v krajine. Priemerná vyťaženosť je 30 tisíc ľudí denne. Každý vagón je vybavený klimatizáciou. Metro má zatiaľ deväť staníc, ďalšie sa postupne stavajú. 

## Referencie

## Iné projekty

## Externé odkazy
* Oficiálna stránka 

## Zdroj
* 

Kategória:Mestá v Brazílii
Dziecinów

**Dziecinów** môže byť:

* dedina v Mazovskom vojvodstve v Kozienickom okrese v obci Grabów nad Pilicą, pozri Dziecinów (Powiat kozienicki)
* dedina v Mazovskom vojvodstve v Otwockom okrese v obci Sobienie-Jeziory, pozri Dziecinów (Powiat otwocki)
Trzciano

**Trzciano** môže byť:

* dedina v Kujavsko-pomoranskom vojvodstve vo Wąbrzeskom okrese v obci Wąbrzeźno, pozri Trzciano (Kujavsko-pomoranské vojvodstvo)
* dedina v Pomoranskom vojvodstve v Kwidzyńskom okrese v obci Ryjewo, pozri Trzciano (Pomoranské vojvodstvo)

Pozri aj:

* Nowe Trzciano
* Stare Trzciano
Fort McMurray

**Fort McMurray** je mesto v Kanade v provincii Alberta v regióne Northern Alberta. Štatút mesta získalo v roku 1980 a od roku 1995 je súčasťou konurbácie Wood Buffalo. Nachádza sa v blízkosti ústia rieky Clearwater do rieky Athabaska. V 2006 roku tu žilo 47&nbsp;705 obyvateľov..

Ekonomika mesta sa v značnej miere opiera o ťažbu živíc a na jej základe rozvinutom petrochemickom priemysle. Súčasťou mesta je aj civilné letisko Fort McMurray.

## Osobnosti mesta
* Chris Phillips (* 1978), hokejista

## Referencie


## Iné projekty

## Externé odkazy
* Oficiálna stránka 
* Turitická stránka Fort McMurray 

## Zdroj

Kategória:Mestá v Alberte
Kategória:Banské sídla v Kanade
João Pessoa

**João Pessoa** je mesto a obec (município) v severovýchodnej Brazílii a je hlavným mestom štátu Paraíba. Počet obyvateľov je zhruba 720 000, ale približne 1,2 milióna v celej aglomerácii mesta. Mesto založili Portugalčania 5. augusta 1585 pod názvom Filipéia de Nossa Senhora das Neves, a bolo niekoľko období tak v španielskych, ako aj v holandských rukách. João Pessoa dostalo svoj názov v roku 1930.

Ponta dos Seixas, mys a najvýchodnejšia pevninská časť južnej Ameriky, leží v hraniciach obce. João Pessoa je vďaka existencii dažďového pralesa v strede mesta s rozlohou 7 štvorcových kilometrov jedným z najzelenších miest na svete.

## Referencie

## Iné projekty

## Externé odkazy
* Oficiálna stránka 

## Zdroj

Kategória:Mestá v Brazílii
Čičidžima

náhľad|Ostrov Čičidžima na mape
**Čičidžima** alebo **Čiči-džima** ( 父島, doslova „Otcov ostrov“) je najväčší ostrov v japonskom súostroví Boninské ostrovy.

Počas druhej svetovej vojny boli na ostrove umiestnené dve rádiové stanice a Čičidžima sa tak stala častým cieľom amerických leteckých útokov. Pri jednom z týchto útokov bol zostrelený mladý George H. W. Bush. Japonské jednotky a ďalšie zdroje z Čičidžimy boli použité na posilnenie obrany ostrova Iwó-džima pred strategicky dôležitou bitkou o Iwó-džimu. Ostrov slúžil aj ako dôležitý uzol japonskej rádiovej komunikácie a ako základňa pre prieskumné operácie vo veľkej časti Tichého oceánu.

Ostrov nebol nikdy dobytý a kapituloval až spoločne s celou Japonskou ríšou. Po vojne boli niektorí z miestnych vysokých dôstojníkov súdení za vojnové zločiny triedy B.

## Zdroj

Kategória:Ostrovy Japonska
Boa Vista (Roraima)

**Boa Vista** je mesto a obec (município) vo východnej Brazílii a je hlavným mestom štátu Roraima. Leží na západnom brehu rieky Rio  Branco, 220 km (136 míľ) od hraníc s  Venezuelou. Je to jediné brazílske mesto, ktoré leží nad rovníkom. Bolo založené v roku 1890.

Boa Vista je najľudnatejším okresom v štáte  Roraima, približne polovica obyvateľov štátu žije tu.  Obchodné a partnerské vzťahy má s mestom  Lethem, v Guayane a Santa Elena de Uairén vo Venezuele. Tieto mestá sú väčšie mestá, spojené cestným prepojením s mestom, hoci menšie obce sú po asfaltovej ceste tiež dosiahnuteľné. Letecká doprava je ale jediným prostriedkom dopravy s ostatnými regiónmi krajiny.  

Federálna vláda spustila projekt, ktorý spojí Manaus a Boa Vista cestným prepojením, a to asfaltovaním existujúcej BR 319, ako aj vybudovaním niekoľkých mostov cez Amazonský prales.

Toto moderné mesto sa líši od ostatných miest na severe Brazílie ako plánované mesto. Architektom bol Darci Aleixo Derenusson, ktorý navrhol mesto s obdobným pôdorysom, ako má Paríž. Hlavné ulice sa stretávajú v Civic Center Plaza. 

## Iné projekty

## Externé odkazy
* Oficiálna stránka mesta

## Referencie

## Zdroj

Kategória:Mestá v Brazílii
Majstrovstvá Európy v basketbale mužov 2011

**Majstrovstvá Európy v basketbale mužov 2011** alebo **Eurobasket 2011** boli 37. majstrovstvá Európy v basketbale mužov. Bolo to najvyššie kontinentálne podujatie Európskej basketbalovej federácie (FIBA Europe) v basketbale v roku 2011, ktoré sa prvýkrát konalo za účasti až 24 tímov. Konalo sa od 31. augusta18. septembra 2011 v šiestich litovských mestách: Kaunas, Vilnius, Šiauliai, Panevežys, Alytus a Klaipėda. Litva, ako prvá hostiteľská krajina ME, mala oficiálnu pieseň k ME. Jej názov je *Celebrate* a existuje v dvoch jazykových mutáciách, anglickej a litovskej. 

Litva bola vybrana za organizátora tohto turnaja 19. januára 2005 na zasadnutí predstavenstva FIBA Europe.

Finalisti si zapezpečili účasť na LOH 2012 a tímy na 3. až 6. mieste účasť na svetovej kvalifikácii na LOH 2012.

## Arény

## Kvalifikácia
náhľad|Účastníci ME

## Nasadenie do výkonnostných košov
FIBA Europe nasadila družstvá pred žrebovaním skupín, ktoré sa konalo 30. januára 2011, do nasledujúcich výkonnostných košov podľa ich výsledkov v predchádzajúcej edícii ME:

## Výsledky
### Základné skupiny
#### Skupina A

#### Skupina B

#### Skupina C

#### Skupina D

----

### Štvrťfinálové skupiny
#### Skupina E

#### Skupina F

----

### Play-off
#### Štvťfinále

#### Stretnutia o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie tímov

## Referencie

## Pozri aj
* Majstrovstvá Európy v basketbale žien 2011

## Iné projekty

 
## Externé odkazy
* Oficiálna stránka ME 2011 
* Oficiálna pieseň ME 2011

## Zdroje
* Oficiálna stránka ME 2011 na stránke FIBAEurope.com 
* ME 2011 na archívnej stránke FIBA 
* ME 2011 na stránke todor66.com  
* ME 2011 na stránke linfuasport.com 

Kategória:Basketbal v 2011
Kategória:Majstrovstvá Európy v basketbale mužov
Basketbal
Kategória:2011 v Litve
Epanterias

**Epanterias** je rod veľkého teropódneho dinosaura, ktorý je zrejme len veľkým jedincom rodu Alosaurus (druhu *A. fragilis* alebo samostatného druhu *A. amplexus*, ako v roku 1988 navrhol Gregory S. Paul). Tento teropód bol objavený a opísaný v roku 1878 a jeho veľkosť (dĺžka 12 – 13 metrov) ho radí medzi najväčšie známe dravé dinosaury. Žil v neskorej jure na území západu dnešných Spojených štátov amerických. Typovým druhom je *Epanterias amplexus*, založený na AMNH 5767, materiálu tvorenom tromi neúplnými stavcami a metatarzálnou kosťou. Dĺžka tohto jedinca bola odhadnutá na 12,1 metra, čím sa blíži oveľa mladšiemu tyranosaurovi.

## Referencie
* 

Kategória:Theropoda
Kategória:Carnosauria
FC Viktoria Plzeň

**FC Viktoria Plzeň** je futbalový klub z českého mesta Plzeň. V sezónach 2010/2011, 2012/13, 2014/15, 2015/16, 2017/18,2021/22(dohromady 6x. Majster) vyhral najvyššiu futbalovú súťaž.

## História klubu
Klub bol založený v roku 1911 pod názvom SK Viktoria Plzeň. V Československom pohári v roku 1970/71 obsadili druhé miesto a získali tak možnosť hrať UEFA Pohár víťazov pohárov.

V roku 2010 hrali v Európskej lige ako víťazi Českého futbalového pohára 2009/10.

V roku 2011 klub vyhral po prvýkrát v histórii Českú ligu. V Lige majstrov sa stretli v hlavnej skupine s FC Barcelona, AC Miláno a FC BATE Borisov.

## Názvy klubu
* 1911 – **SK Viktoria Plzeň** (Sportovní klub Viktoria Plzeň)
* 1949 – **Sokol Škoda Plzeň**
* 1952 – **Sokol ZVIL Plzeň** (Sokol Závody Vladimíra Iljiče Lenina Plzeň)
* 1953 – **DSO Spartak LZ Plzeň** (Dobrovolná sportovní organizace Spartak Leninovy závody Plzeň)
* 1962 – **TJ Spartak LZ Plzeň** (Tělovýchovná jednota Spartak Leninovy závody Plzeň)
* 1965 – **TJ Škoda Plzeň** (Tělovýchovná jednota Škoda Plzeň)
* 1993 – **FC Viktoria Plzeň**

## História Európskych pohárov

## Externé odkazy
* Oficiálna stránka klubu
* Stránka fanklubu 


Kategória:České futbalové kluby
Kategória:Futbalové kluby založené v 1911
Kategória:Šport v Plzni
Chaoyangsauridae

**Chaoyangsauridae** je čeľaď vyhynutých rohatých dinosaurov, žijúcich na konci jurského obdobia (asi pred 150 miliónmi rokov) na území dnešnej Číny. Boli to vôbec prvé známe marginocefalovce, ktoré sa objavili na tejto planéte. Spoločným znakom bol ostrý zobák k "ohryzávaniu" vegetácie a veľmi malý krčný golier. Nie je doposiaľ jasné, ku ktorej vývojovej skupine marginocefalovcov mali bližšie, či k pachycephalosaurom, ceratopsom alebo inej skupine.

Dnes radíme do tejto čeľade iba dva rody, samotný rod Chaoyangsaurus a Xuanhuaceratops. Oba rody sú vývojovo primitívnejšie ako raný ceratopsid Psittacosaurus.

## Iné projekty

Kategória:Ceratopsia
Palmas (Tocantins)

**Palmas** je mesto  a obec v štáte Tocantins. Je hlavným mestom tohto štátu a je umiestnené v jeho geografickom strede.

Priemerná nadmorská výška je 230 m (755 ft). Je položené medzi vrchmi a riekou Tocantins. Mesto viditeľne investuje do záhrad, námestí, záhonov a parkov. Priemerná ročná teplota je medzi 24°C (75°F) až 28°C (82°F) počas obdobia dažďov (október-marec) a 28°C (82°F) až 35°C (95°F) počas obdobia sucha (máj-september). Veternosť je mierna.
 
Palmas bolo založené v roku 1990, s cieľom byť hlavným mestom najnovšieho brazílskeho štátu Tocantins, ktorý bol ustanovený na základe ustanovenia novej brazílskej ústavy z roku 1988. Mesto má dobre rozvinutý cestný systém, a jeho plánovanie je podobné hlavnému mestu štátu Brazília. Má symetrický park v centre mesta.

## Infraštruktúra
V roku 2002 bola ukončená vodná elektráreň Lajeado a tým mestom získalo množstvo riečnych pláží a tiež 8 kilometrový most  Ponte da Amizade Presidente Fernando Henrique Cardoso, ktorý v dĺžke 8 kilometrov prechádza nad priehradou a spája Palmas s hlavnou cestou BR-153. Letisko Palmas spája mesto s mnohým mestami v krajine. Mesto je tiež sídlom Federal University of Tocantins.

## Referencie

## Iné projekty

## Externé odkazy
* Oficiálna stránka 

## Zdroj

Kategória:Mestá v Brazílii
Aracaju

**Aracaju** je mesto a obec v štáte Sergipe v Brazílii. Nachádza sa  v severovýchodnej časti krajiny, približne 350 km (217 míľ) severne od Salvadoru a je jeho hlavným mestom. S počtom obyvateľstva okolo 570 000 je to zhruba tretina celej populácie štátu Sergipe. Pobrežie Aracaju má množstvo pekných pláží, napríklad na ostrove Santa Luzia, alebo Atalaia. Pobrežná infraštruktúra zahŕňa ihriská, námestia, športoviská, ubytovacie zariadenia, bary, reštaurácie, banky a hotely.

Aracaju, jedno z prvých plánovaných miest v Brazílii, bolo založené s úmyslom byť hlavným mestom. Bolo založené v roku 1855, ako hlavné mesto štátu Sergipe.

Mesto je sídlom Federal University of Sergipe.

## Referencie

## Iné projekty

## Externé odkazy
* Aracaju

## Zdroj


Kategória:Mestá v Brazílii
Kategória:Geografia Sergipe
On a ona

***On a ona*** je štvrtý štúdiový album slovenskej art-rockovej skupiny Collegium musicum z roku 1979. 

## Zoznam skladieb
# „Rozhodnutia I.“ – 3:50
# „Nobelova cena za lásku“ – 3:14
# „Osvetľovač“ – 5:37
# „Amata nobis, quantum amabitur nulla“ – 9:52
# „Amori“ – 2:55
# „Končeky prstov“ – 3:54
# „Smutnomodrá“ – 4:27
# „Mášmarád“ – 6:18
# „Rozhodnutia II.“ – 3:50
**Bonusové skladby reedície z roku 1997:**
#„Piesočný dom“ – 3:24

* Skladba č. 4 je inštrumentálna kompozícia.
* Skladba č. 10 je koncertný záznam z Bratislavskej lýry 1973.

## Autorstvo
* Hudba: Marián Varga, Pavol Hammel (1 – 3, 5 – 9), Marián Varga (4, 10)
* Texty: Boris Filan (1 – 3, 5 – 9), Kamil Peteraj (10)

## Zostava
* Marián Varga – klávesové nástroje
* Peter Peteraj – gitara
* Fedor Frešo – basová gitara
* Pavol Kozma – bicie nástroje

## Hosťujúci hráči
* Pavol Hammel – gitara, spev
* František Griglák – gitara
* Ľudovít Nosko – spev
* Mária Gombitová – spev
* Marie Rottrová – spev
* Dušan Hájek – bicie nástroje
* Josef Votruba – dirigovanie orchestra

## Výroba
* Nahrávka: štúdio Opusu, Pezinok (január  – marec 1979), Park kultúry a oddychu, Bratislava (1973)
* Hudobná réžia: Ján Lauko
* Zvuková réžia: Juraj Filo
* Technická spolupráca: Ivan Minárik
* Zodpovedný redaktor: Milan Vašica
* Návrh obalu: Ivan Popovič
* Fotografie: Tibor Borský
* Vydavateľstvo: Opus

Kategória:Albumy Collegium Musicum
Kategória:Hudobné albumy z 1979
Porto Velho (Rondônia)

**Porto Velho** (staršie zdroje uvádzajú aj pravopis *Pôrto Velho*) je mesto a obec (município) v Brazílii a je hlavným mestom štátu Rondônia. Mesto sa nachádza na hraniciach štátov Rondônia a Amazonas a je významným obchodným centrom kasiteritu, ťažba ktorého je významnou ekonomickou aktivitou v regióne, je tiež dôležitým dopravným a komunikačným uzlom. Nachádza sa na brehoch rieky Madeira, jedným z hlavných prítokov Amazonky. Je najväčším mestom štátu.

## Dejiny
Mesto bolo založené v roku 1914. V jeho rozvoji významnú úlohu zohrala železničná trať, ťažba kaučuku a kasiteritu, ktorý sa tu začal ťažiť v päťdesiatych rokoch. Rozhodnutie vlády, rozparcelovať časť územia štátu na farmy, malo za následok prisťahovalectvo do štátu a počet obyvateľov rýchlo rástol.

## Infraštruktúra
Medzinárodné letisko Porto Velho International Airport, sedem kilometrov od mesta, má dve pristávacie dráhy. Autobusovou linkou je prepojené s centom mesta. Každý týždeň má 98 pravidelných letov väčšinou do ostatných častí Brazílie. Existencia vojenskej základne tiež zaisťuje pohyb vojenských lietadiel. Medzinárodným letiskom sa stalo v roku 2002. Mestom, resp. okolím prechádza viacero ciest a diaľnic, BR-174, BR-317, BR-319, BR-364, BR-421, BR-425, BR-429, RO-010, RO-101 a RO-490.

## Referencie

## Iné projekty

## Externé odkazy
* Oficiálne stránky mesta 

## Zdroj

Kategória:Mestá v Brazílii
Jim Raynor

**Jim Raynor** alebo **James Raynor** je fiktívna postava zo sveta Starcraftu, ktorý vytvorila spoločnosť Blizzard Entertainment. Je vojenským vodcom ľudí (Terranov) v sektore Koprulu a hlavnou postavou v pôvodnej hre a v jej pokračovaní Starcraft II: Wings of Liberty. Postavu vo všetkých StarCraft hrách daboval Robert Clotworthy.

## Príbeh

Príbeh Jima Raynora sa v svete Starcraft mení po tom, čo ako maršal kolónie Mar Sara narazí na mimozemskú rasu, identifikovanú ako Zerg. Konfederácia pri jej aktívnej obrane nepomohla, naopak rebelská frakcia Sons of Korhal pod vedením Arcturusa Mengska pomohla s evakuáciou vojska a civilistov. Začína tak jeho boj po boku rebelov proti konfederácii. Počas bojov sa stretáva so Sarah Kerrigan, psychicky vyspelou bojovníčkou (Terran Ghost), ktorá bola rovnako ako on na strane Arcturusa Mengska. 
Veliteľ Sons of Korhal sa počas dôležitého ťaženia rozhodol nechať Sarah Kerrigan osudu, čo spôsobilo okrem iného dezerciu Jima Raynora a jeho armády. Jim sa rozhodol vrátiť a zachrániť Sarah, no jeho snaha bola neúspešná. Stretol ďalšiu mimozemskú rasu, Protossov, a rozhodol sa spojiť s nimi sily proti Zergom. Domovská planéta Protossov, Aiur, bola napadnutá a Jim sa spolupodielal na jej obrane.

V datadisku  sa Jim Raynor vracia ako priateľ Protossov a kryje ich evakuáciu na planétu Shakuras. Krátkodobo spája svoje sily aj so Sarah Kerrigan, premenenou na kráľovnú Zergov (Queen of blades).

Hra Starcraft 2: Wings of Liberty je zameraná špeciálne na ďalšie osudy Jima Raynora. Po tom, čo sa vrátil do kolónie Mar Sara, kontaktoval ho Tychus Findlay s informáciami o mocnom artefakte, o ktorý je veľký záujem. Zisťuje, že artefakt bol rozložený na množstvo úlomkov a s ich kombinácia má neuveriteľné vlastnosti, ktoré dokážu ničiť akékoľvek zergské formy života. Jim zároveň zháňa časti artefaktu, bojuje proti silám Arcturusa Mengska a plní rôzne vedľajšie úlohy. Po zohnaní všetkých častí sa dostáva armáda na planétu Char, kde v rozhodujúcej bitke poráža sily Sarah Kerrigan a zmazáva zergskú časť jej osobnosti.

Jim sa znovuobjavuje v hre Starcraft 2: Heart of the swarm, no už nie ako hlavná postava.

Kategória:StarCraft
Kategória:Postavy zo StarCraftu
Kategória:Fiktívne postavy
Natal (Brazília)

**Natal** (po portugalsky: [naˈtaw], Vianoce) je obec, hlavné mesto a najväčšie mesto štátu Rio Grande do Norte, nachádzajúcom sa na severovýchode Brazílie. Podľa sčítania ľudu v roku 2010 má mesto 803 739 obyvateľov (1 340 285 v aglomerácii Natal). Natal je považovaný inštitútom IPEA (Inštitút aplikovaného ekonomického výskumu Brazílie), za najbezpečnejšie mesto v Brazílii.

Ukončenie výstavby Via Costeira (Pobrežná diaľnica) v dĺžke 10 km (5,5 mi), je to mestská diaľnica pozdĺž pobrežia v šesťdesiatych rokoch  bolo začiatkom turizmu, ktorý sa najviac rozvíjal v osemdesiatych rokoch. V jej blízkosti sa nachádzajú hlavné hotely mesta. Mesto má niekoľko turistických zaujímavostí a je známe aj svojimi prírodnými krásami, napríklad najvyšší kešu strom na svete, historickými pamätihodnosťami (pevnosť Forte dos Reis Magos, divadlo Alberto Maranhão a most Newton Navarro), svojimi plážami (Ponta Negra, Pipa a Genipabu) a tiež známym karnevalom Carnatal. Mesto má druhý najväčší park v Brazílii, *Parque das Dunas*.

## Infraštruktúra
Je to hlavné mesto brazílskeho štátu, ktoré je najbližšie k Európe a letisko Augusto Severo International Airport spája Natal s mnohými brazílskymi mestami a prevádzkuje tiež niektoré zahraničné lety. Mesto je jedným z hostiteľov Majstrovstiev sveta vo futbale v roku 2014.

## Referencie

## Iné projekty

## Externé odkazy
* Oficiálna stránka mesta

## Zdroj

Kategória:Mestá v Brazílii
Cuiabá

**Cuiabá** (portugalská výslovnosť: [kujaˈba]) je obec a hlavné mesto brazílskeho štátu Mato Grosso. Je umiestnené prakticky v geografickom centre Južnej Ameriky a v aglomerácii so susedným mestom Várzea Grande. Podľa sčítania v roku 2010 mesto má približne 550 000 obyvateľov, v celej aglomerácii asi 830 000. Leží pri rieke rovnakého mena, Cuiabá, Varzea Grande je na opačnej strane rieky. Mesto bolo založené v roku 1727. 

Mesto má nové medzinárodné letisko Marechal Rondon  Cuiabá.

## Vývoj počtu obyvateľov

## Referencie

## Iné projekty

## Externé odkazy
* Oficiálna stránka mesta 

## Zdroj

Kategória:Mestá v Brazílii
Obušok

náhľad|Obušok
náhľad|Teleskopiský obušok
**Obušok** je krátka ručná chladná zbraň na boj zblízka. Je to krátka palica, ktorou sa udiera obvykle len jednou rukou. Môže byť vyrobená z rôznych materiálov. Prvé obušky boli v minulosti drevené. V súčasnosti môžu byť zhotovené z plastu, gumy alebo sú kovové. Často sú požívané policajnými jednotkami ako neletálne zbrane.

## Konštrukcia a použitie
Skladá sa z rukoväte, ktorá môže byť rôzne ergonomicky tvarovaná pre lepšie uchopenie, a tela obušku, ktoré je rovné, alebo sa môže od rukoväte k úderovému koncu mierne rozširovať. Obušok v ruke zväčšuje vzdialenosť, na ktorú je možné zaútočiť. Najefektívnejšie je udierať jeho koncovou časťou, ktorá má pri pohybe najväčšiu kinetickú energiu.

## Teleskopický obušok
Teleskopický obušok je špeciálnym typom obušku, ktorý sa skladá väčšinou z troch do seba zapadajúcich kónických kovových častí. Najširšia časť slúži ako rukoväť. Jej povrch má väčšinou protišmykovú úpravu. Býva pokrytý rôznymi typmi gumy alebo vyfrézovanými výstupkami, ktoré majú zabezpečiť dobré uchopenie obušku. Z rukoväte je možné väčšinou rýchlym švihovým pohybom ruky vysunúť zvyšné dva diely a tým roztvoriť obušok. Koncová časť, ktorou sa najčastejšie udiera je väčšinou zakončená kovovou guľôčkou, ktorá má zvýšiť účinnosť úderu. Teleskopický obušok sa zatvára väčšinou rýchlym úderom o tvrdú plochu (napríklad obrubník, betónový chodník). Neodporúča sa ho zatvárať o nábytok, keramickú dlažbu a iné hodnotné predmety, lebo môže s veľkou určitosťou dôjsť k ich poškodeniu. V niektorých štátoch Európskej únie (Spojené kráľovstvo) je jeho vlastnenie a používanie súkromnými osobami zakázané. Vo viacerých štátoch ho ako neletálnu zbraň používajú policajné jednotky.

## Iné projekty

Kategória:Chladné zbrane
Bats Bratislava Lacrosse

**Lakrosový klub Bats Bratislava** je lakrosový klub z hlavného mesta Slovenska, Bratislavy. Po Tricksters LT Bratislava je to druhý najstarší lakrosový klub na území Slovenska. Vznikol v januári 2007.

## História
História klubu Bats Bratislava začala v januári roku 2007, keď založilo niekoľko nadšencov športový klub s názvom Bats Bratislava Lacrosse Team. Myšlienka založiť nový lakrosový klub vznikla už v apríli roku 2006. Medzi zakladateľov klubu patria Patrik Pytel, Martin Čulman, Milan Zifčák a Alex Majkrak. Prvé oficiálne stretnutie sa uskutočnilo 11. januára 2007.

Klub v súčasnosti trénuje aj mladé talenty na internátnej škole na Vlasteneckom námestí.

## Úspechy
* víťaz ELL 2011
* víťaz turnaja KM Cup 2012
* 3. miesto na turnaji Lax in the box 2012 Drážďany
* 8. miesto na turnaji MAH Praha Radotín 2012

## Súčasná zostava

*Legenda: Bbrankár, Oobranca, Zzáložník, Úútočník*

## Externé odkazy
* Oficiálna stránka LK Bats Bratislava
* [Bats Bratislava na [twitter]i]

Kategória:Slovenské lakrosové kluby
Kategória:Šport v Bratislave
Kategória:Organizácie založené v 2007
Goiânia

**Goiânia** (portugalská výslovnosť: [ɡoˈjɐ̃niɐ]) je obec, hlavné mesto a najväčšie mesto brazílskeho štátu Goiás.  
Metropolitné územie mesta dosahuje počet obyvateľov 2 063 744, je to trinásta najväčšia aglomerácia v Brazílii.  
Goiânia je plánované mesto, založené 24. októbra 1933 guvernérom Pedrom Ludovicom s úmyslom byť hlavným mestom a administratívnym centrom. Pred týmto dátumom bol hlavným mestom Goiás. Goiânia má najväčšiu zelenú plochu na obyvateľa v Brazílii a druhú najväčšiu na svete hneď po kanadskom meste Edmonton.

## Ekonomika
Hospodárstvo mesta je v súčasnosti diverzifikované, jeho základ je však v poľnohospodárstve, ktoré prekvitá najmä v okolí mesta. 
 
Ďalším významným odvetvím je predaj motorových vozidiel a oblasť služieb. 
Tretím najväčším prispievateľom hospodárstva mesta je vládny sektor. Ako hlavné mesto štátu, existuje tu množstvo federálnych a štátnozamestnaneckých miest, ktoré poskytujú pracovné príležitosti.

V posledných rokoch moderné telekomunikačné odvetvia začali rozširovať svoju pôsobnosť v meste a množstvo brazílskych firiem si tu zriadilo svoje zastúpenia. Existuje tu tiež množstvo súkromných medických centier a kliník všetkých druhov. 

Goiania má vážne problémy s ekonomickou nerovnomernosťou príjmov, tak, ako ostatné brazílske mestá, ale je prakticky jediným hlavným mestom bez slumov. V meste nie je veľa bezdomovcov aj vďaka výbornej práci sociálnych pracovníkov. 
V meste sa nachádza päť univerzít.

## Infrašruktúra
### Cesty
Goiânia je napojená na hlavné mesto Brazílie Brasilia, štvorprúdovou diaľnicou (BR-060)  a na Sao Paulo dvojprúdovou cestou (BR-153), ktorá sa modernizuje na štvorpruhovú diaľnicu. 

Goiania je hlavným mestom s najväčším počtom áut na tisíc obyvateľov, je tu okolo milióna registrovaných vozidiel, ktoré často vytvárajú zápchy.

### Železnice
Železničná trať bola uzatvorená v sedemdesiatych rokoch, hoci bývalá budova železničnej stanice je stále prístupná verejnosti. V súčasnosti sa doprava uskutočňuje najmä prostredníctvom ciest a diaľnic.

### Letecká doprava
Letisko **Santa Genoveva** na severozápade mesta. Momentálne z neho uskutočňuje lety šesť leteckých spoločností do rôznych brazílskych miest. S ročnou kapacitou 600tisíc pasažierov, v roku 2004 dosiahlo kapacitu 950 tisíc.  S novým terminálom bude schopné prijímať až 2 milióny pasažierov ročne. Výstavba nového terminálu prebieha a dátum ukončenia je rok 2012.

Mesto má ďalšie menšie letisko Aeródromo Nacional de Aviação.

## Referencie

## Iné projekty

## Externé odkazy
* Oficiálna stránka mesta

## Zdroj


Kategória:Mestá v Brazílii
Kategória:Sídla v Goiás
Campo Grande (Mato Grosso)

**Campo Grande** (v portugalčine: [ˈkɐ̃pu ˈɡɾɐ̃dʒi], v preklade Veľké pole) je obec a hlavné mesto štátu Mato Grosso do Sul v stredozápadnom regióne Brazílie. Podľa sčítania z roku 2010 má mesto 787 204 obyvateľov.

V 19. storočí bola postavená železničná trať, spájajúca Campo Grande a Corumbá, na hranici s Bolíviou a do São Paula.

S rastom obyvateľstva zo 140 000 v roku 1970 na 750 000 v roku 2008, Campo Grande je 23. najväčšie mesto krajiny. V roku 1977 sa štát Mato Grosso rozdelil na dve časti, a Campo Grande sa stalo hlavným mestom nového štátu Mato Grosso do Sul. Už vtedy mesto predbehlo Cuiabá v počte obyvateľstva, čo je netypické pre Brazíliu, kde najväčšie mestá bývajú väčšinou hlavnými mestami jednotlivých štátov.

V súčasnosti, mesto disponuje svojou vlastnou kultúrou, ktorá je mixom niekoľkých etnických skupín, Japoncov z prefektúry Okinawa, imigrantov z Blízkeho východu, Arménov, Portugalčanov, Nemcov, Talianov, Španielov a Paraguajčanov, ďalej Ázijcov a bielych Brazílčanov z južných a juhovýchodných regiónov a tiež Indiánov a afrobrazílčanov.

## Hospodárstvo
Väčšina obyvateľov pracuje v službách, avšak poľnohospodárstvo má stále významnú úlohu. Dodávky hovädzieho mäsa smerujú na miestne bitúnky a mesto vyváža mäso a mäsové výrobky do ostatných častí Brazílie i do zahraničia. Dôležitými odvetviami sú tiež stavebníctvo a spracovanie kovov. Pestujú sa tu sójové bôby, ryža, maniok a cukrová trstina. Campo Grande má spolu 11 657 obchodných a 1 300 priemyselných podnikov. V meste je významné medzinárodné letisko.

## Referencie

## Iné projekty

## Externé odkazy
* Oficiálna stránka mesta 

## Zdroj

Kategória:Mestá v Brazílii
Elektrický rušeň 100

**Rušeň 100** je elektrický rušeň na jednosmerný prúd určený pre vedľajšie trate elektrizované napájacou sústavou 1,5 kV. Vyrábala ju plzenská firma Škoda v rokoch 1956 a 1957 s továrenským označením Škoda 15E. Patrí k česko-slovenským rušňom tzv. 1. generácie.

## Vývoj
K objednávke týchto rušňov došlo v súvislosti s plánovanou výstavbou Lipnianskej priehrady, ďalším dôvodom bol aj zastaraný park elektrických rušňov na tratiach Rybník – Lipno a Tábor – Bechyně, keďže niektoré vozidlá boli vyrobené už v roku 1903. Na ich výrobu boli použité komponenty a skúsenosti z výroby strojov rady 140.

## Konštrukcia
Rušeň je skriňový, z dvoma koncovými stanovišťami rušňovodiča, medzi nimi sa nachádza strojovňa a malý batožinový oddiel s dvojkrídlovými dvermi. Rušeň poháňajú štyri elektromotory, pre každú nápravu jeden. Regulácia výkonu je odporová. Elektrinu z troleja rušeň odoberá pomocou dvoch zberačov.

## Prevádzka
Rušne zabezpečovali 40 rokov prevádzku na tratiach Rybník – Lipno a Tábor – Bechyně. Používali sa na osobnú aj nákladnú dopravu. Ich hlavným pôsobiskom však neskôr bola hlavne osobná doprava, pretože v nákladnej sa skôr uplatňovali rušne radu 113. Pôvodne na trati slúžili po boku starších rušňov z 20. a 30. rokov, ktoré sem boli presunuté z Prahy po prepnutí pražského železničného uzlu z napätia 1,5 kV na 3 kV. V roku 1996 bolo ukončené ich turnusové nasadenie, neskôr boli niektoré rušne zošrotované. V roku 2005 bola trať Rybník – Lipno prepnutá na napájací systém 25 kV Striedavého prúdu, preto bol posledný tunajší rušeň presunutý do Tábora. V Tábore je deponovaný posledný prevádzkyschopný rušeň, ktorý je určený na zachovanie ako múzejný exponát. Tunajšia trať sa má stať technickou pamiatkou.

## Externé odkazy
* Atlaslokomotiv.net

100
100
Bitka pri ostrove Savo

**Bitka pri ostrove Savo** bola jedna z námorných bitiek druhej svetovej vojny v Pacifiku medzi japonským a spojeneckým námorníctvom. Odohrala sa v noci z 8. na 9. augusta 1942 pri ostrove Savo v Šalamúnových ostrovoch.

thumb|left|Schéma prvého úderu na spojenecké krížniky 

Dňa 7. augusta 1942 uskutočnili spojenecké jednotky pod velením kontradmirála Turnera vylodenie na Guadalcanale, Tulagi a na ostrove Florida. Lode určené ku krytiu inváznych plavidiel rozmiestnil Crutchley takto: južnú skupinu, ktorej velenie si ponechal sám tvorili ťažké krížniky HMAS ''Australia'', HMAS ''Canberra'' a ''Chicago'' a torpédoborce USS ''Patterson'' a USS ''Bagley''. Severnú skupinu pod velením kapitána Riefkohla tvorili krížniky USS ''Vincennes'', USS ''Astoria'' a USS ''Quincy'' a torpédoborce USS ''Helm'' a USS ''Wilson''. Východnej skupine velil kontradmirál Norman Scott a bola tvorená ľahkými krížnikmi USS ''San Juan'' a HMAS ''Hobart'' a torpédoborcami *USS Monssen* a *USS Buchanan*. Západnú skupinu tvorili torpédoborce USS ''Blue'' a USS ''Ralph Talbot'', ktoré mali moderné radary.

Proti inváznym plavidlám vyplával 7. augusta viceadmirál Gun'iči Mikawa z Rabaulu so skupinou lodí tvorenou ťažkými krížnikmi ''Čókai'', ''Aoba'', ''Kako'', ''Kinugasa'' a ''Furutaka'', ľahkými krížnikmi ''Tenrjú'' a ''Júbari'' a torpédoborcom ''Júnagi''. Jeho cieľom bolo vyhnúť sa spojeneckým lietadlám a invázne plavidlá pri Guadalcanale napadnúť v noci z 8. na 9. augusta.

Mikawova skupina priplávala k ostrovu Savo v kýlovej formácii. Preplávala bez povšimnutia okolo západnej skupiny a jej torpédové útoky boli neúspešné. Až torpédoborec *Patterson* z južnej skupiny vyhlásil poplach. Pri boji s južnou skupinou boli z boja vyradené krížniky *Canberra* po zásahoch granátov (neskôr sa potopila) a *Chicago*, hneď potom čo mu torpédo odtrhlo prednú časť. V 1:45 Mikawa rozdelil skupinu do dvoch kolón a obrátil na sever. Proti nim plával spojenecký severný zväz v obdĺžnikovej formácii. V boji proti nemu boli poškodené krížniky *Čókai*, *Aoba* a *Kinugasa* a stratených 58 japonských námorníkov. Ďalších 53 sa zranilo. Napriek tomu boli spojenecké straty ďaleko väčšie. Boli potopené krížniky *Vincennes*, *Astoria* a *Quincy* a torpédoborec *Ralph Talbot*, ktorý priplával na pomoc, bol poškodený.

thumb|Ilustrácia japonského autora zachytáva potopenie troch spojeneckých krížnikov v nočnej bitke
Po boji so severnou skupinou sa Mikawa rozhodol, že sa nebude vracať k inváznym plavidlám, ale z obáv pred leteckými útokmi sa vypravil späť do Rabaulu. Prvé japonské posily priplávali na Guadalcanal až 18. augusta Tokijským expresom. Turner z obavy pred ďalšími leteckými a hladinovými útokmi opustil 11. augusta s inváznym loďstvom Guadalcanal, bez toho že by boli vyložené všetky zásoby.

## Literatúra
* Edwin P. Hoyt. Guadalcanal. Beta (1999). ISBN 80-7291-042-6

## Zdroj

Kategória:Bitky druhej svetovej vojny
Kategória:Námorné bitky
Kategória:Námorné bitky druhej svetovej vojny
Kategória:Vojna v Pacifiku
Kategória:Bitky Austrálie
Kategória:Bitky v 1942
Londrina

**Londrina** (portugalská výslovnosť: [lõˈdɾĩnɐ], Londýnčan) je obec a mesto v severnej časti štátu Paraná, nachádza sa 369 km od hlavného mesta Curitiba. Mesto bolo pôvodne založené britskými prisťahovalcami. Je to druhé najväčšie mesto štátu Paraná a tretie najväčšie v južnom regióne Brazílie.

Podľa sčítania ľudu z roku 2010 má mesto 506&nbsp;645 obyvateľov a v metropolitnej oblasti žije 1&nbsp;087&nbsp;815. Je to regionálne centrum a ekonomika je zložená z obchodu, služieb a poľnohospodárstva. Je tu viacero univerzít. Sídli tu však jedna z najvýznamnejších univerzít krajiny, „Universidad Estadual de Londrina“, známa svojou kvalitou vzdelávania.

## Dejiny
Mesto bolo založené v roku 1934. Bolo pomenované po britských podnikateľoch, ktorí založili železničné stanice v regióne s cieľom uľahčiť dopravu kávových bôbov zo severnej časti štátu Paraná a južnej časti štátu Sao Paulo do prístavu Santos. V súčasnosti obyvatelia mesta sú väčšinou potomkovia prisťahovalcov z tohto obdobia.

## Metropolitný región
Počet obyvateľov metropolitného regiónu,  vrátane 
(Cambé, Ibiporã, Jataizinho, Rolândia, Sertanópolis, Tamarana et Bela Vista do Paraíso) bol 764&nbsp;258 podľa sčítania v roku 2010.

## Ekonomika
Poľnohospodárstvo ostáva jednou z najvýznamnejších ekonomických aktivít, hoci jeho význam v posledných rokoch poklesol. Poľnohospodárstvo je diverzifikované a popri káve je to spracovanie kukurice, pšenice, ryže, cukrovej trstiny, sóje, ovocia a arašidov, vďaka úrodným pôdam v severnej Paraná a západnej časti štátu Sao Paulo.

Mesto  však známe obchodným sektorom a sektorom služieb. Obchod s nehnuteľnosťami je ďalším sektorom, ktorého význam už prekročil hranice štátu Paraná. Štátna univerzita v Londrine je jednou z najväčších v krajine. V meste je tiež niekoľko súkromných vysokých škôl. 

## Letisko
Základ súčasného terminálu bol postavený v roku 1950 počas kávového boomu v regióne. V tom čase bolo tretím najfrekventovanejším v krajine, ale dnes patrí medzi 30 najvyťaženejších v Brazílii.

Letisko je ideálne pre regionálnu prevádzku, je menej než 5 km od centra mesta a ponúka dobrú infraštruktúru pre prevádzku stredne veľkých lietadiel Boeing 737 a Fokker 100. Dráha v Londrine zatiaľ nie je vybavená systémom ILS, pristáva sa pomocou VOR-DME.

## Partnerské mestá
*  Čen-ťiang, Čína
*  Guimarães, Portugalsko
*  León, Nikaragua
*  Mdoukha, Libanon
*  Modena, Taliansko
*  Nago, Japonsko
*  Nishinomiya, Japonsko
*  Toledo, Ohio, USA

## Referencie

## Iné projekty

## Externé odkazy
* Oficiálna stránka

## Zdroj

Kategória:Mestá v Brazílii
Kategória:Paraná
Cambé

**Cambé** je mesto a obec v brazílskom štáte Paraná, nachádza sa na severe štátu. V roku 2010 malo 96 735 obyvateľov. Mesto je súčasťou aglomerácie mesta Londrina.

## Dejiny
V roku 1925, *Companhia de Terras Norte do Paraná* spoločnosť severného územia štátu Paraná získala plochu 515 tisíc akrov pôvodných lesov, čo zodpovedalo 14 % z celkového stavu úrodnej pôdy, pripravenej na kolonizovanie.   

Prvých 10 rodín, ktorí prišli do Cambé boli z Gdanska v januári 1932. Meno Nový Dantzig bol vybraný spoločnosťou, ktorý predpovedal príchod veľkého množstva ľudí z oblasti Gdanska. Napriek  mnohým ťažkostiam začať kolonizáciu, úrodnosť krajiny prilákala množstvo talianskych, slovenských, českých, nemeckých, portugalských, japonských prisťahovalcov, ako aj imigrantov z oblasti Sao Paula a severovýchodu krajiny.
 
Káva, bavlna, obilie, ťažba dreva a stavebníctvo boli hlavnými odvetviami v regióne. Mestské jadro začalo rásť a stalo sa centrom dodávok a služieb pre obyvateľstvo. Mesto bolo známe malými remeslami, boli tu malí a strední obchodníci, ale aj krajčíri, holiči, obuvníci, murári, tesári, stolári, úradníci a lekári.

V 40. rokoch, s príchodom druhej svetovej vojny znamenalo, že meno osady bolo zmenené, keďže Gdansk (bývalý Danzig) patril Nemecku a to bolo nepriateľskou krajinou. Nový Dantzig bol premenovaný na Cambé, meno rieky, ktorá preteká mestom.

Vzhľadom k rastu populácie a s ohľadom na sľubný rast Cambé, v roku 1947 guvernér podpísal zákon, ktorým sa osada stala obcou. Hneď na to prišlo k povýšeniu na mesto. 16. novembra 1947, občania Cambé zvolili profesora Jacídio Correia za prvého starostu Cambé.

Pôvod názvu mesta je z jazyka Indiánov kmeňa Tupí, je odvodený od ich názvu pre strom, les, iná alternatíva hovorí o výraze pre jeleňa, pretože v oblasti sa ich vyskytoval hojný počet.

## Colônia Bratislava
Colônia Bratislava (Kolónia Bratislava) - bola založená v rokoch 1931 a 1932, nachádza sa v obci  Glebe Cafezal. Slováci sa v tridsiatych rokoch usadili v dolnej časti obce. V Cambé sa nachádza ulica Estrada de Bratislava, pomenovaná pravdepodobne na počesť prisťahovalcov zo Slovenska. 

## Ekonomika
V súčasnej dobe hlavné odvetvie v meste je poľnohospodárstvo, hlavne spracovanie sójových bôbov. Mesto má rozsiahlu priemyselnú zónu, so zameraním na poľnohospodárstvo a chemický priemysel. Turistika a obchod v meste sú mierne znevýhodnené blízkosťou Londriny. Aj keď mesto nemá letisko v rámci svojich hraníc, letisko mesta Londrina je len dvanásť kilometrov od mesta.

## Udalosti
Medzi hlavné udalosti mesta patrí tradičná akcia "*Festa das Nações*", „Festival národov“, zameraný na obnovu, ochranu a šírenie histórie a kultúry mesta. Slúži ako spojenie medzi prvou generáciou osadníkov a generáciou súčasnou, oslavuje prostredníctvom jedla, tanca a hudby typické spojenie etnických skupín, ktoré pomáhali utvárať mesto. 

## Referencie

## Iné projekty

## Externé odkazy
* Oficiálna stránka mesta 

## Zdroje

*http://www.geocaching.com/seek/cache_details.aspx?guid=4db06655-2124-42e0-988a-3bb2cf860134

Kategória:Mestá v Brazílii
Kategória:Paraná